《阮芸台师招入武林学院署下榻定香亭》
清代·童槐

龙门高筑著书台，特许侯芭问字来。幕下有花怜相府，座中无客不仙才。

镜心朗映回澜水，屐齿香黏称意苔。谁识夜凉人静后，影桥独鹤正徘徊。

作者简介：浙江鄞县人，字晋三，一字树眉，号萼君。嘉庆十年进士，历官通政使副使。工诗善书，熟悉清代典章，晚年研讨四明文献。有《过庭笔记》、《今白华堂集》等。